Downloaded from YTS.MX
Official YIFY movies site: YTS.MX
Πλανήτης Γη.
Φιλοξενεί πολλούς Homo Sapiens και πολλά άλλα όντα.
Είναι υπέροχο μέρος να ζει κανείς.
Αλλά το μέλλον του μικρού πλανήτη μας…
Δυσοίωνη προειδοποίηση για την κλιματική αλλαγή.
Φυσικές καταστροφές όπως τυφώνες και δασικές πυρκαγιές…
Πρωτοφανής πτώση της φύσης απειλεί την ανθρωπότητα.
Το έκτο γεγονός μαζικού αφανισμού…
Είναι τόσα τα άσχημα νέα για τον πλανήτη,
που συγκλονίζουν.
Ο φόβος ότι οδεύουμε προς έναν γκρεμό…
παραλύει τους περισσότερους από εμάς.
Η αλήθεια είναι…
ότι έχω παραιτηθεί.
Πιθανότατα, κι εσείς το ίδιο.
Μα αν υπήρχε κι άλλος δρόμος;
ΛΙΣΤΑ ΑΦΑΝΙΣΜΟΥ
Αυτή είναι η ιστορία μιας απλής λύσης για να θεραπευτεί ο πλανήτης
και να μην αφανιστεί το είδος μας.
ΑΝΘΡΩΠΟΙ
Για την ακρίβεια, αυτή η λύση είναι κάτω απ' τα πόδια μας
και…
πολύ παλιά.
Το λέμε έδαφος, χώμα
ή γη.
Και λόγω της ποσότητάς του
και της ικανότητάς του να απορροφά μεγάλες ποσότητες αερίων θερμοκηπίου,
ίσως είναι αυτό που θα εξισορροπήσει το κλίμα,
θα αναπληρώσει το πόσιμο νερό και θα ταΐσει τον κόσμο.
Γι' αυτό κάποιοι αγωνίζονται να σώσουν το έδαφος,
ελπίζοντας ότι το έδαφος μπορεί…
να μας σώσει.
Είμαι γεωπόνος αειφόρου παραγωγής.
Έχω πάει σε όλες τις πολιτείες,
απ' την Αλάσκα και το Πουέρτο Ρίκο ως τη Χαβάη.
Μου έχει ζητηθεί να μιλήσω
στην Ευρώπη και την Αυστραλία.
Απλώς δεν είχα χρόνο.
Με σωστό έδαφος, θα λύσουμε πολλά προβλήματα.
ΞΕΝΑΓΗΣΗ ΠΡΟΣΤΑΣΙΑΣ ΦΥΣΗΣ
Το υγιές έδαφος δίνει υγιή φυτά.
Υγιή φυτά, υγιή ζώα, υγιείς ανθρώπους, υγιεινό νερό,
υγιεινό κλίμα.
Αυτό είναι το θέμα.
Να μάθουμε πώς λειτουργεί το χώμα και πώς να καλλιεργούμε όπως η φύση.
Έμαθα ότι η δουλειά μου είναι να φυτεύω τον σπόρο.
Μιμούμενοι την καλλιέργεια της φύσης, μειώνετε τα μέσα παραγωγής
κι αυξάνετε τα έσοδα.
Είναι η κλίση μου.
Τόσο απλά.
Αυτό μπορεί να 'ναι…
Έχω ζήσει σε πέντε πολιτείες.
Όπου πάω για δουλειά, έχουμε το ίδιο θέμα.
Έντονη διάβρωση.
Διάβρωση είναι όταν το χώμα γίνεται σκόνη.
Η ραγδαία διάβρωση ξεκίνησε όταν ο άνθρωπος ξεκίνησε το όργωμα.
Σκοπός ήταν η προετοιμασία του εδάφους για να φυτευτούν σπόροι.
Στην Εποχή του Χαλκού, μεγάλες περιοχές γύρω από πόλεις
οργώνονταν για να φυτευτούν σιτηρά.
Μα όσο διαβρωνόταν το έδαφος, οι άλλοτε σπουδαίες αυτοκρατορίες
γίνονταν σκόνη.
Δεν χρειάζεται να γυρίσουμε πίσω χιλιετίες για να δούμε τους κινδύνους της διάβρωσης.
Τη δεκαετία του '30, η Αμερική βίωσε
τη μεγαλύτερη περιβαλλοντική καταστροφή που προκάλεσε ο άνθρωπος.
Λέγεται…
Dust Bowl.
Προκλήθηκε απ' το όργωμα των άλλοτε γόνιμων μεσοδυτικών πεδιάδων
αφήνοντας το χώμα εκτεθειμένο.
Ως το τέλος του 1934,
περίπου 810.000 τετραγωνικά χιλιόμετρα καλλιεργήσιμης γης είχαν καταστραφεί.
Σε μια στάση μιας ξενάγησης,
ο πρόεδρος Φραγκλίνος Ντ. Ρούζβελτ
είδε από κοντά την καταστροφή της αμερικανικής γης.
Και γι' αυτό
δημιούργησε την Υπηρεσία Διατήρησης Εδάφους.
Αυτά που έχω δει
μου επιβεβαιώνουν
την πεποίθηση που είχα εδώ και καιρό
ότι θα κερδίσουμε σ' αυτό το πρόβλημα.
Έχει να κάνει με την επινόηση ενός σχεδίου συνεργασίας με τη φύση,
αντί να συνεχίσουμε ό,τι κάναμε στο παρελθόν,
πηγαίνοντας κόντρα στη φύση.
Η πρακτική οργώματος υφίσταται ακόμα.
Το ίδιο, όμως, κι η Υπηρεσία Διατήρησης Εδάφους του Ρούζβελτ.
Υπήχθη στο Αμερικανικό Υπουργείο Γεωργίας
και πλέον λέγεται Υπηρεσία Συντήρησης Φυσικών Πόρων,
NRCS.
Θέλουμε να περνάει το νερό από ένα ζωντανό φυτό.
Σήμερα, οι πράκτορες της NRC, όπως ο Ρέι,
πείθουν τους αγρότες να μειώσουν την άροση…
Εκεί ζουν μικρόβια, αυτό λέγεται πορώδης σφαίρα.
…και να μειώσουν τον ψεκασμό
με βιομηχανικά χημικά που καταστρέφουν το χώμα.
Η άροση είναι ό,τι πιο επεμβατικό κάνει η σύγχρονη γεωργία.
Δεν είναι φίλη μας.
Το μήνυμα είναι απλό.
Αλλά η διάδοση του μηνύματος
είναι δύσκολη.
Έχουμε κοινωνικό πρόβλημα.
Έχουμε θέμα εκπαίδευσης.
Μέχρι να διορθωθεί αυτή, δεν θα διορθωθούν τα οικολογικά θέματα.
Είμαι 31 χρόνια στη NRCS.
Ήταν υπέροχο να διδάσκω σε όλη τη χώρα.
Με άφηνε άφωνο που οι παραγωγοί δεν ξέρουν πώς λειτουργεί το χώμα.
Δεν καταλαβαίνουν τις βασικές οικολογικές αρχές.
Όλα λειτουργούν με άνθρακα.
Τα μικρόβια του χώματος λειτουργούν με άνθρακα.
Ο άνθρακας είναι η κινητήρια μηχανή.
Αυτός συντηρεί το σύστημα.
Αλλά σε ό,τι αφορά τον ρόλο του άνθρακα στον κόσμο μας,
επικρατεί λίγη σύγχυση.
Συγκεκριμένα, το διοξείδιο του άνθρακα είναι αέριο.
Εμείς το εκπνέουμε,
τα φυτά το εισπνέουν.
Επίσης, παράγουμε διοξείδιο του άνθρακα καίγοντας ορυκτά καύσιμα.
Αλλά ο άνθρακας δεν βλάπτει.
Είναι η βάση κάθε μορφής ζωής στη Γη.
Έχουμε την τάση να είμαστε σε πόλεμο με τον άνθρακα.
Τον θεωρούμε κακό.
Αυτό είναι χαμένη ευκαιρία.
Γιατί ο άνθρακας είναι ο καλός.
Είμαστε άνθρακας.
Αποτελούμαι κατά 16% από άνθρακα, που προήλθε απ' τη βρώση λαχανικών
και από ό,τι τρέφεται με λαχανικά.
Τα φυτά χρησιμοποιούν το ηλιακό φως ως ενέργεια,
παίρνουν διοξείδιο του άνθρακα απ' την ατμόσφαιρα,
το μετατρέπουν σε καύσιμο
κι έτσι αναπτύσσονται.
ΔΙΟΞΕΙΔΙΟ ΤΟΥ ΑΝΘΡΑΚΑ, ΟΞΥΓΟΝΟ, ΑΝΘΡΑΚΑΣ
Το 40% αυτού του άνθρακα το στέλνουν στις ρίζες τους.
Το διαρρέουν στρατηγικά στους μικροοργανισμούς του χώματος.
Τα φυτά ταΐζουν άνθρακα τους μικροοργανισμούς,
κι οι μικροοργανισμοί μεταφέρουν στα φυτά ανόργανα θρεπτικά στοιχεία.
Και σε όλη αυτήν τη διαδικασία,
οι μικροοργανισμοί δημιουργούν μια κόλλα άνθρακα.
Δημιουργούν έναν βιότοπο,
μικρούς θύλακες στο χώμα για να ελέγχουν τη ροή αέρα και νερού.
Αυτός είναι ένας απ' τους τρόπους μετατροπής άνθρακα στο χώμα.
Με άλλα λόγια, το χώμα έχει τη μοναδική ικανότητα
να απομακρύνει το διοξείδιο του άνθρακα απ' την ατμόσφαιρα.
Αυτό είναι πολύ σημαντικό.
Και το ακόμα πιο εκπληκτικό
είναι ότι το χώμα περιέχει ένα ολόκληρο σύμπαν ζωής.
Εγώ σπούδασα τόσα χρόνια και δεν το ήξερα.
Δεν ήξερα πώς λειτουργεί το χώμα.
Είναι ζωντανό.
Σε κάθε χούφτα υγιούς χώματος, υπάρχουν πιο πολλοί οργανισμοί
απ' τους ανθρώπους που έχουν ζήσει στη Γη.
Κι αυτοί οι οργανισμοί επεξεργάζονται οργανική ύλη που υπάρχει στο χώμα
και βάζουν τα θρεπτικά στοιχεία σε μορφή που τα χρειάζονται τα φυτά.
Συγκρίνοντας τη μικροβιακή ποικιλότητα στο χώμα
με τη μικροβιακή ποικιλότητα στον ανθρώπινο οργανισμό,
στο ανθρώπινο σώμα υπερτερούν τα βακτηριακά απ' τα ανθρώπινα κύτταρα.
Είμαστε κατά 1% άνθρωποι και 99% μικρόβια.
Είναι η αλήθεια.
Το φαγητό που τρώμε
το μασάμε και το διαλύουμε
σε μικρά κομμάτια που τρώνε τα βακτήρια στο έντερο.
Όταν τρώτε λαχανίδα, ας πούμε…
Όταν τρώτε λαχανίδα, το σώμα δεν καταναλώνει λαχανίδα.
Τα βακτήρια τρώνε λαχανίδα.
Κι εσείς θρέφεστε απ' ό,τι επεξεργάστηκαν και απελευθέρωσαν τα βακτήρια
καταναλώνοντας τη λαχανίδα.
Για να είμαστε υγιείς, πρέπει να τρώμε χώμα.
Εννοώ ότι πρέπει να τρώμε
ό,τι υπάρχει στο χώμα που μεταφέρεται στα φυτά
και μετά τρώμε για να είμαστε υγιείς.
Ο σύζυγός μου είναι επαγγελματίας αθλητής
και θέλει να δίνει στο σώμα του
τα καλύτερα θρεπτικά συστατικά για να αποδίδει.
Καταπονώ τόσο το σώμα μου σε όλη τη σεζόν.
Το τελευταίο που θέλω είναι φαγητό
που θα δυσκολευτώ να χωνέψω
και δεν θα έχει τα θρεπτικά συστατικά που χρειάζομαι
για να αναζωογονήσω το σώμα μου όπως πρέπει.
Η ποιότητα του χώματος είναι σημαντική,
γιατί από εκεί ξεκινάει η ποιότητα του φαγητού.
Η ποιότητα του φαγητού
προάγει την υγεία.
Όλα έρχονται απ' τη Μαμά Γη.
Η υγεία μας κι η υγεία του πλανήτη είναι συνδεδεμένες.
Όταν επιλέγουμε υγιεινές τροφές,
υπάρχει ανταμοιβή.
Όχι μόνο νιώθουμε καλύτερα, πιο υγιείς, μα κι η Γη είναι πιο υγιής.
Η φροντίδα των μικροβίων στο χώμα είναι σημαντική για την υγεία μας.
Αλλά ο ψεκασμός του χώματος με τοξικά χημικά
κάνει κάτι άλλο.
Όλα τα εδάφη που καλλιεργούνται συμβατικά με χημικά
στερούνται εντελώς μικροοργανισμών.
Ψεκάζοντας με τοξικά χημικά
σκοτώνουμε τα απαραίτητα για την υγεία μας μικρόβια
που απορροφούν άνθρακα απ' την ατμόσφαιρα.
Όσο οργώνεται το έδαφος τόσο αποδυναμώνεται το χώμα,
κι οι αγρότες νιώθουν αναγκασμένοι να ψεκάζουν με χημικά.
Αυτός είναι ο φαύλος κύκλος
της βιομηχανικής γεωργίας.
Κι αυτός ο κύκλος ήταν αποτέλεσμα ενός πολέμου.
Η βιομηχανική γεωργία
οφείλεται στον Γερμανό επιστήμονα Φριτς Χάμπερ.
Ο Χάμπερ εφηύρε διαδικασία παραγωγής συνθετικού αζωτούχου λιπάσματος
που αύξησε την παραγωγή τροφίμων.
Η άλλη επιστημονική ανακάλυψή του
ήταν η δημιουργία δηλητηρίων, γνωστών ως παρασιτοκτόνων.
Χρησιμοποίησε τα παρασιτοκτόνα του ως τα πρώτα χημικά όπλα στην ιστορία.
Μετά δημιούργησε το δηλητήριο που χρησιμοποιήθηκε στους θαλάμους αερίων.
Όταν τελείωσε ο πόλεμος, αμερικανικές εταιρείες
έφεραν τα δηλητήρια του Χάμπερ στην Αμερική
και παρουσίασαν τα τοξικά χημικά του ως παρασιτοκτόνα για τις φάρμες.
Η Dow παρουσιάζει την αποτελεσματικότητα των χημικών της
σε διεθνή κλίμακα.
Όταν τελείωσε ο πόλεμος,
η ενέργεια που διοχετευόταν στον πόλεμο των εχθρών του κόσμου
πήγε στον πόλεμο των εχθρών της φάρμας.
Ξαφνικά, ήταν διαθέσιμο χημικό λίπασμα, άζωτο,
κι οι αγρότες το έριχναν στα χωράφια.
Ακόμα κι αν δεν φρόντιζαν το χώμα,
είχαν, για λίγο, μια καλή σοδειά.
Αυτές οι καινοτομίες του πολέμου
δημιούργησαν το πιο ισχυρό βιομηχανικό σύστημα παραγωγής τροφίμων
που είχε δει ποτέ ο κόσμος.
Δημιουργήσαμε υποδομές βιομηχανίας μονοκαλλιέργειας
και διαχωρίζαμε τα ζωντανά απ' τις γραμμικές καλλιέργειες.
Βρήκαμε ικανά άτομα στην εκτροφή ζώων
και στις γραμμικές καλλιέργειες
και τους χωρίσαμε.
ΓΡΑΜΜΙΚΗ ΚΑΛΛΙΕΡΓΕΙΑ ΖΩΑ
Αυτό συνοδεύτηκε από μια μεγάλη φιλοσοφική μεταστροφή
σχετικά με τη γεωργία.
Αντί να κατανοούμε και να ακολουθούμε φυσικές διαδικασίες,
ρίχναμε όλο και περισσότερα χημικά.
Η χρήση τους αυξανόταν συνεχώς.
Πλέον χρειάζεται πιο πολύ άζωτο για ένα μόδιο σιτηρών
απ' ό,τι το 1960.
Τα χημικά λιπάσματα καλύπτουν το πρόβλημα του εδάφους.
Η σύγχρονη γεωργία δεν σχεδιάστηκε
για τη βελτίωση του εδάφους.
Σήμερα οι καλλιέργειες είναι γενετικά αλλαγμένες
για να αντέχουν τον ψεκασμό με τοξικά παρασιτοκτόνα.
Για παράδειγμα, η νούμερο ένα καλλιέργεια στις ΗΠΑ, το καλαμπόκι,
ψεκάζεται εξ ολοκλήρου με γλυφοσάτη,
ένα ύποπτο καρκινογενές χημικό που ψεκάζεται σε τέτοιο βαθμό
που έχει μολύνει πια…
το πόσιμο νερό μας.
Αυτά τα χημικά,
που θεωρούνταν εξαρχής επικίνδυνα,
χρησιμοποιούνται πλέον σε βαθμό που θα θεωρούνταν αδιανόητος
πριν από 20 χρόνια.
Κάθε χρόνο, σε κάθε εν ζωή Αμερικανό
αναλογεί ψεκασμός 1,4 κιλών χημικών στα τρόφιμα που καλλιεργούνται σε φάρμες.
1,4 ΚΙΛΑ ΑΝΑ ΑΤΟΜΟ
Μπαίνουν στο χώμα, στο νερό,
στο σώμα μας.
Όχι μόνο σ' ό,τι τρώμε.
Είναι παντού.
ΤΟΞΙΚΗ ΑΠΕΙΛΗ;
Τα περισσότερα εντομοκτόνα και παρασιτοκτόνα της γεωργίας
μεταφέρονται άμεσα
στα μωρά μέσω του μητρικού γάλακτος.
Υπάρχουν πάνω από 200 έρευνες αξιολογημένες από επιτροπές
που συνδέουν τον ψεκασμό αυτών των τοξικών χημικών
με τη διαταραχή ελλειμματικής προσοχής στα παιδιά,
τον παιδιατρικό καρκίνο και τις γενετικές ανωμαλίες.
Γι' αυτό οι ένορκοι άρχισαν να δίνουν αποζημιώσεις δισεκατομμυρίων
σε άτομα που απέκτησαν καρκίνο λόγω γλυφοσάτης.
Ξέρουμε, για παράδειγμα, ότι η γλυφοσάτη, γνωστή κι ως Roundup,
επηρεάζει το μικροβίωμα του εντέρου,
που οδηγεί σε διαταραχές που δημιουργούν ασθένειες,
ακόμα και καρκίνο.
Ο λόγος που μας αρρωσταίνουν τα χημικά
είναι γιατί όπως σκοτώνουν το μικροβίωμα στο χώμα,
σκοτώνουν και τα μικρόβια στο σώμα μας.
Λέω στον κόσμο
ότι το σώμα αντέχει το οξύ στρες,
αλλά όχι το χρόνιο στρες.
Το ίδιο και το οικοσύστημα του εδάφους.
Όσο πετάς μυκητοκτόνα, ζιζανιοκτόνα,
παρασιτοκτόνα και συνεχίζεις την άροση,
προκαλείς χρόνιο στρες.
Δεν λειτουργεί πια.
Απ' όταν αυξήθηκε η χημική γεωργία παγκοσμίως τη δεκαετία του '70,
έχουμε χάσει το ένα τρίτο της καλλιεργήσιμης γης.
Αλλά η βιομηχανική γεωργία δεν βλάπτει μόνο τα εδάφη.
Επηρεάζει και κάτι πολύ μεγαλύτερο.
Το πιο…
μεγάλο…
τσουνάμι,
η τέλεια καταιγίδα, μας πλησιάζει απειλητικά.
Μα τα ορυκτά καύσιμα, κάρβουνο, άνθρακας, φυσικό αέριο,
δεν είναι επ' ουδενί ο μόνος υπαίτιος για την κλιματική αλλαγή.
Επειδή η μοίρα του νερού και του άνθρακα
συνδέονται με την οργανική ύλη του εδάφους,
όταν καταστρέφουμε το χώμα, αναδίδεται άνθρακας.
Ο άνθρακας επιστρέφει στην ατμόσφαιρα.
Τα υγιή εδάφη απορροφούν νερό και διοξείδιο του άνθρακα.
Καταστρέφοντας το έδαφος, απελευθερώνει νερό και διοξείδιο του άνθρακα.
Αυτό ξηραίνει το χώμα
και το μετατρέπει σε σκόνη.
Η διαδικασία αποκαλείται απερήμωση.
Ο τρόπος που θα την αντιμετωπίσουμε
ίσως καθορίσει κάτι παραπάνω απ' τη μοίρα του κλίματός μας.
Η απερήμωση είναι μια εξεζητημένη λέξη για τη γη που μετατρέπεται σε έρημο,
κι αυτό συμβαίνει μόνο όταν δημιουργούμε πολύ γυμνό έδαφος.
Το χώμα, το φυτό και το κλίμα συνδέονται.
Αν δεν έχεις ζωντανό φυτό,
θα έχεις περισσότερη εξάτμιση,
ενώ χρειάζεται διαπνοή,
όπου η υγρασία φεύγει μέσα απ' το φυτό.
Όταν το κάνει αυτό,
αυξάνει την υγρασία.
Όταν αυξάνεται η υγρασία, έχουμε περισσότερη βροχή.
Το 60% της βροχόπτωσης προέρχεται απ' τον ωκεανό.
Το 40%, όμως, προέρχεται από μικρούς κύκλους νερού
όπου η βροχή προέρχεται απ' την ενδοχώρα.
ΔΙΑΠΝΟΗ ΑΠΟ ΦΥΤΑ ΚΑΙ ΔΕΝΔΡΑ
Αυτό που συμβαίνει είναι ότι διαταράξαμε τους μικρούς κύκλους.
Τότε είναι που βγαίνει υπερβολική αισθητή θερμότητα από γυμνό έδαφος.
Βγαίνουν τεράστιοι στρόβιλοι θερμού αέρα.
Αντί να προσελκύει τη βροχή, διώχνει τα σύννεφα βροχής.
Απογυμνώστε ένα τετραγωνικό μέτρο εδάφους,
και θα δείτε ότι θα' ναι πιο κρύο την αυγή
και πολύ θερμότερο το μεσημέρι,
απ' το ίδιο κομμάτι γης που 'ναι γεμάτο φυλλοστρωμνή.
Έχετε αλλάξει το μικροκλίμα.
Όταν το κάνετε αυτό…
σε πάνω απ' το μισό του παγκόσμιου εδάφους…
αλλάζετε το μακροκλίμα.
Η απερήμωση των εδαφών μας
απειλεί το κλίμα και το είδος μας.
Αλλά σας έχω ένα πολύ απλό μήνυμα.
Σχεδόν τα δύο τρίτα του κόσμου απερημώνονται.
Καθώς το έδαφος μετατρέπεται σε σκόνη,
κάθε χρόνο 40 εκατομμύρια άνθρωποι αναγκάζονται να αφήσουν τον τόπο τους.
Ως το 2050, υπολογίζεται ότι ένα δισεκατομμύριο άνθρωποι
θα είναι πρόσφυγες λόγω απερήμωσης εδάφους.
Πάνω από 20 πολιτισμοί
σε όλες τις περιοχές του κόσμου
απέτυχαν λόγω της γεωργίας που καταστρέφει το περιβάλλον.
Οι κοινότητές τους δεν άντεχαν
την καταστροφή του περιβάλλοντος και την αύξηση του πληθυσμού.
Αυτό κάνουμε, παγκοσμίως, πλέον.
Η φτωχή γη οδηγεί σε φτωχούς ανθρώπους.
Οι φτωχοί, σε κοινωνική διάλυση.
Η κακή γη αυξάνει τη συχνότητα πλημμυρών, ξηρασιών
και μαζικής μετανάστευσης πέραν των συνόρων και στις πόλεις…
και οδηγεί και σε ιδανικές συνθήκες στρατολόγησης.
Αυτό που…
ξέρουμε τώρα είναι ότι ο τρόπος που τρεφόμαστε
υπονομεύει…
την ίδια την οικολογία απ' την οποία εξαρτιόμαστε.
Η μακροπρόθεσμη πρόγνωση για την επιβίωσή μας σ 'αυτόν τον πλανήτη,
αν συνεχίσουμε έτσι,
είναι πάρα πολύ άσχημη.
Σύμφωνα με τα Ηνωμένα Έθνη,
η εναπομένουσα καλλιεργήσιμη γη θα έχει εξαφανιστεί σε 60 χρόνια.
Με άλλα λόγια,
αν δεν βρούμε τρόπο να σώσουμε τα εδάφη μας,
μας απομένουν 60 συγκομιδές ακόμα.
Τα προβλήματα που αντιμετωπίζουμε σε διεθνές επίπεδο φαντάζουν ανυπέρβλητα.
Αλλά σε κάθε μάχη που φαίνεται χαμένη,
υπάρχουν αυτοί που αρνούνται να τα παρατήσουν.
Για να δούμε. Ας το κάνουμε.
Θα κάνουμε μερικά δοκιμαστικά.
Έχουμε την τύχη να έχουμε μαζί μας τον Ρέι Αρτσουλέτα.
Όπως ξέρετε, ο Ρέι έχει γίνει αρκετά γνωστός.
Έχει δικό του ριάλιτι σόου.
Και τώρα θα δώσω τον λόγο στον Ρέι.
-Ευχαριστούμε που ήρθες. -Εγώ ευχαριστώ.
Αυτό είναι ένα μοντέλο υπερυπολογιστή της NASA.
Μας ανησυχούν τα κόκκινα και τα μοβ, το διοξείδιο του άνθρακα.
Θέλω να προσέξετε τις ημερομηνίες.
Εδώ είναι ο Φεβρουάριος.
Μάρτιος.
Τι κάνουμε Μάρτιο και Απρίλιο;
Τι κάνουμε στη σύγχρονη γεωργία τον Απρίλιο;
Οργώνουμε.
Οργώνουμε τη γη.
Και δείτε τα τεράστια σύννεφα διοξειδίου του άνθρακα.
Δείτε τις ημερομηνίες.
Μάιος.
Τώρα…
για να δούμε τι γίνεται τον Ιούνιο.
Δείτε την αλλαγή χρώματος.
Κυρίες και κύριοι, τι γίνεται τον Ιούνιο;
ΔΙΟΞΕΙΔΙΟ ΤΟΥ ΑΝΘΡΑΚΑ
Βλέπετε πόσο ισχυρά είναι τα ζωντανά φυτά; Φαντάζεστε να είχαμε όλα τα βοσκοτόπια
και την καλλιεργήσιμη γη καλυμμένα;
Ο καλυμμένος πλανήτης είναι υγιής πλανήτης.
Μπορούμε να διορθώσουμε πολλά κλιματικά προβλήματα
αν κατεβάσουμε το διοξείδιο του άνθρακα απ' τα φυτά
στο χώμα όπου και ανήκει.
Ο άνθρωπος επηρεάζει τον ορίζοντα ως επί το πλείστον μέσω της γεωργίας.
Έχουμε απελευθερώσει, μέσω της γεωργίας,
ανά τους αιώνες, ανά τις χιλιετίες, άνθρακα απ' τη γη στην ατμόσφαιρα.
Πλέον ανήκει στο φορτίο του διοξειδίου του άνθρακα.
Πολλοί συμμετέχουν στη συζήτηση για την υγεία του χώματος,
γιατί μπορεί να επαναφέρει τον άνθρακα στο έδαφος.
Είναι περιβαλλοντολόγος και συντάκτης του Drawdown,
του πιο ολοκληρωμένου σχεδίου ανατροπής του φαινομένου του θερμοκηπίου.
Υποδεχτείτε τον Πολ Χόκεν.
Γιατί διαφέρει το σχέδιο, γιατί είναι το πιο ολοκληρωμένο;
Διαφέρει πολύ, διότι είναι το πρώτο.
Δεν γίνεται μείωση επιπέδων χωρίς βιολογική δέσμευση άνθρακα.
Η βιολογική δέσμευση χρησιμοποιεί φυτά, δέντρα κι αιωνόβια
και τεχνικές βοσκής και καλλιέργειας
για να αιχμαλωτίσει τον άνθρακα, να τον αποθηκεύσει στο χώμα
και να τον κρατήσει εκεί για δεκαετίας, αν όχι αιώνες.
Χαρτογραφήσαμε και μετρήσαμε
τις εκατό πιο αποτελεσματικές λύσεις για το φαινόμενο του θερμοκηπίου.
Και λέγοντας "λύσεις", εννοώ πράγματα που γνωρίζουμε ήδη.
Αν συνεχίσουμε να τις προσαρμόζουμε με ζέση για 30 χρόνια,
θα αντιστρέψουμε την υπερθέρμανση.
ΠΤΩΣΗ ΕΠΙΠΕΔΩΝ
Όταν μιλάς στον κόσμο γι' αυτήν την τέλεια τεχνολογία
που υπάρχει εδώ κι εκατομμύρια χρόνια,
που παίρνει τον άνθρακα απ' την ατμόσφαιρα
και τον αποθηκεύει στο έδαφος,
δηλαδή φυτά που δουλεύουν με τους μικροοργανισμούς στο χώμα,
φαίνεται πολύ απλό.
Το να βάλουμε τον άνθρακα της ατμόσφαιρας στο έδαφος φαντάζει απλή ιδέα,
αλλά για να γίνει σε παγκόσμια κλίμακα απαιτείται…
πολιτική.
Και στην πολιτική σχετικά με την κλιματική αλλαγή
ας πούμε ότι…
υπάρχει πολλή αερολογία.
ΠΑΡΙΣΙ ΑΨΙΔΑ ΤΟΥ ΘΡΙΑΜΒΟΥ
ΚΑΛΗΜΕΡΑ! ΓΑΛΛΙΑ
Το 2015 τα Ηνωμένα Έθνη έκαναν σύνοδο κορυφής στο Παρίσι.
Λεγόταν COP 21.
#COP21 ΠΑΡΙΣΙ
Σαράντα χιλιάδες απεσταλμένοι από 196 χώρες
συναντήθηκαν για να αποφασίσουν πώς θα αντιμετωπίσουν την κλιματική αλλαγή.
Έγιναν παρουσιάσεις, συναντήσεις,
ομιλίες, ομιλίες
και ομιλίες.
Με λένε Μπάνκιν.
Αγγίξτε την οθόνη μου.
Και υπήρχε μια πρόταση που πρόσφερε πραγματική ελπίδα.
Την παρουσίασε αυτός ο τύπος.
ΣΤΕΦΑΝ ΛΕ ΦΟΛ ΓΑΛΛΟΣ ΥΠΟΥΡΓΟΣ ΓΕΩΡΓΙΑΣ
Κατάγομαι από μια περιοχή που λέγεται Σαρτ.
Από ένα μικρό χωριό με 256 κατοίκους
που συμμετείχαν στον γεωργικό κόσμο.
Ήταν πολλοί αγρότες.
Οπότε, ενδιαφέρθηκα από νωρίς για τη γεωργία.
ΞΕΝΟΔΟΧΕΙΟ ΝΤΕ ΒΙΛΕΡΟΥΑ ΓΑΛΛΙΚΟ ΥΠΟΥΡΓΕΙΟ ΓΕΩΡΓΙΑΣ
Η Γαλλία έχει το μεγαλύτερο ίδρυμα γεωργικών επιστημών
στην Ευρώπη.
Λέγεται INRA και μελετάει το έδαφος εδώ και πάνω από έναν αιώνα.
ΕΠΙΣΤΗΜΟΝΙΚΗ ΟΜΑΔΑ INRA ΥΠΟΥΡΓΕΙΟ ΓΕΩΡΓΙΑΣ
Το INRA ανέπτυξε πρόσφατα το πρόγραμμα "Πρωτοβουλία 4 προς 1000".
Στόχος: η αύξηση του άνθρακα στα εδάφη της γης
κατά 0,4 τοις εκατό κάθε χρόνο.
Έτσι θα απομακρυνόταν η ίδια ποσότητα άνθρακα
που εκπέμπει η ανθρωπότητα ετησίως.
Το χώμα μπορεί να κρατήσει περισσότερο άνθρακα
απ' ό,τι η ατμόσφαιρα και τα φυτά στην επιφάνεια του εδάφους μαζί.
Έχουμε απίστευτη ικανότητα να αποθηκεύουμε τον άνθρακα στο χώμα
σε σχετικά σύντομο χρονικό διάστημα.
Το βασικό εργαλείο της γεωργίας είναι το χώμα.
Όχι το τρακτέρ, όχι η θεριζοαλωνιστική μηχανή,
όχι ο δορυφόρος.
Το χώμα.
Αυτό που διακυβεύεται…
είναι αυτό που έπεται του COP 21.
Αν όλοι εδώ αντιληφθούν τον ρόλο που παίζει το έδαφος,
αν καταλάβουν ότι το έδαφος μπορεί να αποθηκεύσει άνθρακα
και μετά
αν αναλάβουμε όλοι δράση για να πετύχουμε αυτούς τους στόχους.
Σε μια συνεδρίαση στο COP 21
ο κύριος Λε Φολ, ο Γάλλος υπουργός Γεωργίας,
παρουσίασε μια ιδέα που ίσως να αλλάξει τον κόσμο.
Κυρίες και κύριοι συνάδελφοι,
με όλη την καλλιεργήσιμη γη και τα εδάφη στα δάση,
έχουμε τεράστιες δυνατότητες.
Το γεγονός ότι μπορούμε να εφαρμόσουμε μια λύση
στον αγώνα κατά της κλιματικής αλλαγής, μια λύση που θα εξίσωνε
την ποσότητα άνθρακα που εκπέμπουμε ετησίως, είναι πολύ σημαντικό.
Τέσσερα ανά χίλια είναι η ποσότητα που όλοι μαζί
μπορούμε να πετύχουμε.
Σας ευχαριστώ.
Στην εκδήλωση του 4 προς 1.000,
πολλές χώρες υπέγραψαν τη δέσμευση του Στεφάν Λε Φολ
για αποθήκευση άνθρακα στα εδάφη.
Τριάντα χώρες απ' όλο τον κόσμο
υπέγραψαν αυτό που πιστεύω
ότι θα 'ναι η πιο σημαντική αλλαγή στη γεωργία.
Γιατί, για να επιτευχθεί αυτό το 4 προς 1.000,
πρέπει να αλλάξουμε τη γεωργία μας.
Για να αλλάξει η γεωργία έτσι ώστε να αποθηκεύει άνθρακα,
πρέπει να μειωθούν δραστικά τα τοξικά φυτοφάρμακα,
οι γενετικά τροποποιημένοι οργανισμοί και τα συνθετικά χημικά.
Αλλά οι τρεις μεγαλύτεροι υπεύθυνοι για το διοξείδιο του άνθρακα
κι οι τρεις μεγαλύτεροι γεωργικοί παραγωγοί απείχαν απ' τη συμφωνία.
Η Ινδία, οι ΗΠΑ κι η Κίνα δεν συμμετείχαν.
Σας ενοχλεί που η Αμερική δεν υπέγραψε τη συμφωνία;
Ναι, είναι ενοχλητικό.
Γιατί είναι η πρώτη φορά που μια ολόκληρη χώρα, η Γαλλία,
ναι, μια μικρότερη χώρα απ' τις ΗΠΑ αλλά μεγάλη γεωργική χώρα,
πρότεινε μια παγκόσμια και πολιτική πρωτοβουλία
που συνδέει τον αγώνα κατά της υπερθέρμανσης
με την αλλαγή στη γεωργία.
Αλλά οι ΗΠΑ δεν είναι ακόμα έτοιμες.
Και μετά απ' όλα αυτά, οι ΗΠΑ ανακοίνωσαν
ότι αποσύρθηκαν εντελώς απ' τη Συμφωνία του Παρισιού.
Για να καταφέρουμε να ισορροπήσουμε το κλίμα μας,
πρέπει να στραφούμε στις ανανεώσιμες πηγές ενέργειας.
Αλλά αυτό δεν θα αλλάξει
τις τεράστιες ποσότητες άνθρακα που έχουμε διοχετεύσει στην ατμόσφαιρα.
Απ' το 1750, οπότε και ξεκίνησε η Βιομηχανική Επανάσταση,
έχουμε διοχετεύσει 1.000 δισεκατομμύρια τόνους,
γνωστοί και ως γιγατόνοι,
διοξειδίου του άνθρακα στην ατμόσφαιρα.
Είναι το λεγόμενο "κληρονομικό φορτίο άνθρακα".
1.000 ΓΙΓΑΤΟΝΟΙ
Ακόμα κι αν σταματούσαμε σήμερα όλες τις εκπομπές αερίων θερμοκηπίων,
αυτό το κληρονομικό φορτίο θα παρέμενε το ίδιο.
Αυτό το κληρονομικό φορτίο
θα εξακολουθεί να θερμαίνει την ατμόσφαιρα για δεκαετίας, αν όχι αιώνες.
Οπότε, αν μιλάμε μόνο για μείωση εκπομπών,
δεν αρκεί.
Αν τα ηλεκτρικά αμάξια κι η ηλιακοί συλλέκτες δεν αρκούν,
ποια είναι η λύση;
Ο μόνος στόχος που έχει νόημα για την ανθρωπότητα
είναι η πτώση επιπέδων,
μια ετήσια μείωση άνθρακα στην άνω ατμόσφαιρα.
Οτιδήποτε άλλο είναι κλιματικό χάος.
Για να πετύχουμε πτώση επιπέδων,
πρέπει να ευχαριστήσουμε τη Γη
και να ξεκινήσουμε να καλλιεργούμε φυτά και δένδρα
εντελώς διαφορετικά.
Μόλις μειωθούν τα επίπεδα, μέσα σε 20 χρόνια, θα επέλθει ψύξη.
Θα ξεκινήσει η ψύξη.
Οπότε,
τώρα έχουμε έναν ορίζοντα που αν είσαι 20, 30 ετών,
μπορείς να πεις "Μπορούμε να το πετύχουμε όσο ζω".
Με άλλα λόγια, οι πρακτικές που θεραπεύουν τα εδάφη μας
θεραπεύουν και το κλίμα.
Για να σταθεροποιήσουμε το κλίμα,
μπορούμε να χρησιμοποιήσουμε ισχυρές τεχνολογίες αιχμαλώτισης άνθρακα…
τη φωτοσύνθεση των φυτών και τους μικροοργανισμούς στο χώμα.
Και το είδος γεωργίας
που το κάνει αυτό καλύτερα και μειώνει τον άνθρακα
βασίζεται στην ιδέα…
της αναγέννησης,
που σημαίνει να διορθώσουμε τη ζημιά που έχουμε κάνει
και να βελτιώσουμε τα πράγματα.
ΣΑΝ ΝΤΙΕΓΚΟ
Είμαστε σ' ένα βρώσιμο δάσος.
Αυτή είναι αγροδασοπονία.
Είναι γεωργία μέσω δένδρων.
Διαφοροποίηση δέντρων.
Έχω δένδρο αβοκάντο,
μπανανόδεντρο,
συκιά,
δένδρα καφέ.
Από ένα είδος αβοκάντο,
φτάσαμε να καλλιεργούμε 40 διαφορετικά είδη.
Με τη διαφοροποίηση, έχουμε συγκομιδές κάθε μήνα.
Αν θέλετε να κάνετε κάτι που θα ευνοήσει πολύ τη Μητέρα Γη,
φυτέψτε ένα δέντρο.
Δεν χρειάζεται μεγάλη έκταση για ένα βρώσιμο δάσος.
Μόνο λίγα τετραγωνικά μέτρα.
Μια μέρα θα πείτε:
"Τι αγοράζουμε κάθε μέρα απ' τα μαγαζιά,
που αντί να περιμένω να μου το στείλουν απ' την άλλη άκρη,
μπορώ να το έχω στην αυλή μου;"
Με την αναγεννητική γεωργία καλλιεργούνται περισσότερα ανά στρέμμα.
Μπορεί να προσαρμοστεί σε όλο το γεωργικό σύστημα
κι επίσης
συμβαίνει ήδη τώρα,
σήμερα.
Είμαι κτηνοτρόφος.
Έτσι προτιμώ να με βλέπουν, ως κτηνοτρόφο.
Ο αγρότης συνήθως καλλιεργεί.
Ο κτηνοτρόφος εκτρέφει ζώα.
Μ' αρέσει να θεωρούμαι κτηνοτρόφος γιατί…
μ' αρέσουν τα έμψυχα και η συμμετοχή σε ζωντανά οικοσυστήματα.
Για μένα, αυτό είναι η επιχείρησή μου: ένα ζωντανό οικοσύστημα.
Αγοράσαμε το μέρος το 1991.
Τα πρώτα δύο χρόνια, καλλιεργούσα συμβατικά.
Πολύ όργωμα.
Έντονη χρήση συνθετικών.
Το 1995, μια μέρα πριν ξεκινήσω τον θερισμό και τον αλωνισμό,
έχασα όλη τη σοδειά λόγω χαλαζιού.
Είχαμε ξοφλήσει.
Κανένα εισόδημα απ' τις σοδειές.
Μας ήταν πολύ δύσκολο, γιατί δεν είχαμε ασφάλεια.
Το 1996 χάσαμε πάλι όλη τη σοδειά εξαιτίας του χαλαζιού.
Το 1997…
ΠΡΟΣΕΥΧΗΘΕΙΤΕ ΝΑ ΒΡΕΞΕΙ!
είχαμε ξηρασία.
Μεγάλη ξηρασία παντού.
Το 1998 χάσαμε το 80% της σοδειάς λόγω χαλαζιού.
Ήμασταν τέσσερα χρόνια χωρίς εισόδημα απ' τη σοδειά.
Οι γείτονες έβαζαν στοιχήματα για το τι θα γίνει.
Ήταν δύσκολα οικονομικά.
Ο τραπεζίτης δεν με δάνειζε για να πάρω μέσα παραγωγής.
Ό,τι καλύτερο μπορούσε να συμβεί.
Δεν θα αποτύγχανα.
Έπρεπε να εστιάσω
στο πώς θα κάνω τη φάρμα και το ράντσο
να παράξουν σοδειά χωρίς αυτά τα μέσα.
Οπότε, άρχισα να μελετάω τα οικοσυστήματα εδάφους.
Για την ακρίβεια, διάβασα τα ημερολόγια του Τζέφερσον,
γιατί ήθελα να καταλάβω πώς το έκαναν αυτό
πριν απ' τη χρήση των συνθετικών.
Προωθούμε χρόνια το μη όργωμα.
Το μη όργωμα σημαίνει
ότι δεν οργώνεις καθόλου.
Φυτεύεις κατευθείαν.
Σπαρτική μηχανή χωρίς όργωμα.
Αυτές οι μηχανές είναι διαθέσιμες παντού.
Αυτό θα βοηθήσει να αυξηθεί η καλλιεργήσιμη γη.
Οποιαδήποτε μηχανή οργώματος την καταστρέφει.
Αυτός εδώ ο τροχός
κρατάει τα υπολείμματα, ώστε αυτός ο δίσκος να τα κόψει
με ένα απλό χάραγμα.
Υπάρχει συγκεκριμένος ρυθμός ταχύτητας ρίψης σπόρου ανά στρέμμα.
Αυτό γυρνάει,
και πετάει λίγο χώμα πάνω στον σπόρο.
Το βάρος μένει στην επιφάνεια του εδάφους,
ώστε να προστατεύουμε το χώμα από διάβρωση αέρα ή νερού,
και να καλλιεργούμε με λιγότερη υγρασία με αυτό το είδος συστήματος.
Αν πέσει εδώ βροχή, θα περάσει στο έδαφος.
Αν η βροχή πέσει σε γυμνό έδαφος, θα γλιστρήσει
και θα εξατμιστεί πολύ γρήγορα.
Το έδαφος που δεν οργώνεται αποθηκεύει περισσότερο νερό,
αυξάνεται η ανάπτυξη μικροβίων,
η οποία αυξάνει την ανάπτυξη των φυτών ακόμα και την τοπική βροχόπτωση.
Αυτός είναι ο ενάρετος κύκλος της αναγέννησης.
Το έδαφος του Γκέιμπ Μπράουν αφαιρεί και άνθρακα απ' την ατμόσφαιρα.
Για κάθε ένα τοις εκατό αύξηση οργανικής ύλης,
τέσσερις χιλιάδες τ.μ. εδάφους απορροφούν δέκα τόνους άνθρακα.
Πολύ σημαντικό.
Πρέπει να μειωθεί το όργωμα,
να αυξηθεί η χλωρή κάλυψη,
να υπάρχουν ζωντανές ρίζες,
να μη μένουν τα εδάφη καιρό χωρίς καλλιέργειες,
να εφαρμόσουμε αυτές τις αρχές για να επαναφέρουμε τον κύκλο του νερού.
Είναι εφικτό.
Πάμε σε ένα χωράφι
με ποικιλία προστατευτικής καλλιέργειας.
Σκοπός ύπαρξής της
είναι η βελτίωση της λειτουργίας του εδάφους.
Σκεφτείτε το έτσι: αν είχα μονή καλλιέργεια,
η βιολογία του εδάφους θα είχε ένα είδος έκκρισης ρίζας.
Εγώ καλλιεργώ 19 είδη εδώ.
Επιταχύνουμε τον βιολογικό χρόνο.
Αυτό που ταΐζουμε τη βιολογία του χώματος
ένας συμβατικός αγρότης θα ήθελε 19 χρόνια να το κάνει.
Εγώ το κάνω σ' έναν.
Ο κόσμος ίσως ρωτήσει πώς βγάζω χρήματα απ' αυτό.
Τα ζωντανά μας θα βόσκουν τον χειμώνα,
επιταχύνοντας τη διαδικασία αναγέννησης του εδάφους.
Τα ζώα που βόσκουν ζωντανά φυτά είναι μέρος του κύκλου του άνθρακα.
Στις Βόρειες Πεδιάδες, τα εδάφη σχηματίστηκαν
από κοπάδια βισόνων κι ελαφιών
που κυνηγούσαν θηρευτές,
που βοσκούσαν και πατούσαν τον άνθρακα, τα φυτά
πάνω στην επιφάνεια.
Κι έκαναν έναν χρόνο να γυρίσουν,
δίνοντας χρόνο για πλήρη ανάκαμψη.
Δεν πάει πολύς καιρός
απ' όταν 60 εκατομμύρια βούβαλοι τριγύριζαν στην ήπειρο.
ΑΡΧΙΚΕΣ ΠΕΡΙΟΧΕΣ ΑΠΟΔΗΜΙΑΣ ΒΙΣΟΝΩΝ
Προσπαθώντας να κάνουν τους ιθαγενείς να λιμοκτονήσουν,
στρατός και κατασκευή σιδηροδρόμων σκότωσαν τους περισσότερους βούβαλους.
Όταν τελείωσε η σφαγή,
είχαν απομείνει μόνο μερικές χιλιάδες απ' τα μεγαλοπρεπή ζώα.
Εκεί που άλλοτε ήταν βούβαλοι, τώρα υπήρχε η βιομηχανική γεωργία.
Εκατοντάδες εκατομμύρια στρέμματα σοδειών…
μόνο για να ταϊστούν τα ζώα.
Κι αυτά τα ζώα συγκεντρώνονται σε εκτροφεία.
Τα εκτροφεία, με τη σειρά τους, παράγουν τεράστιες ποσότητες αερίων θερμοκηπίου.
Ένα εκτροφείο εκπέμπει μεγάλες ποσότητες αερίων θερμοκηπίου.
Στη βοσκή, τα στοιχεία δείχνουν
ότι τα αέρια δεσμεύονται.
Στη μία περίπτωση έχουμε εκπομπές,
στην άλλη περίπτωση έχουμε δέσμευση.
Το πρόβλημα δεν είναι το ζώο.
Το πρόβλημα είναι πού είναι το ζώο.
Οι αγελάδες είναι καλές.
Αυτή είναι απ' τις πιο αμφιλεγόμενες θέσεις
της ανθρωπότητας πια.
Χρησιμοποιώντας βοοειδή που θα τριγυρνούν και θα βοσκούν
μπορεί να δημιουργηθεί αρκετός χώρος
για να μειωθεί πολύ ο άνθρακας.
Είμαι από τη Νοτιοανατολική Λουιζιάνα.
Μεγάλωσα σε ένα ευαίσθητο οικοσύστημα.
Η οικολογική προστασία ήταν πολύ σοβαρό κομμάτι της ζωής μου.
Δεν ήξερα ότι η Γη απερημώνεται.
Η ΖΙΜΠΑΜΠΟΥΕ ΣΑΣ ΧΑΙΡΕΤΑ
Πήγα στη Ζιμπάμπουε να συναντήσω τον Άλαν Σέιβορι…
για να μας δείξει τη διαφορά μεταξύ απερήμωσης
κι αναγέννησης.
Γη που δουλεύεται ολιστικά μέσω βοσκής βοοειδών,
των πιο παρεξηγημένων ζώων.
Είμαστε σε ένα χωράφι στην Αφρική…
που ο Άλαν Σέιβορι δουλεύει ολιστικά εδώ και εννέα χρόνια,
κι είναι σαν την Εδέμ.
Αυτή είναι έντονη βλάστηση.
Η χρήση ζώων
για να αναστραφεί η απερήμωση είναι εφικτή
στα δύο τρία των εδαφών παγκοσμίως,
ενώ τίποτε άλλο δεν είναι.
Κι αυτό μπορεί να γίνει με πολύ χαμηλό κόστος.
Να 'μαστε.
Έτσι πρέπει να 'ναι.
Δουλεύεις σ' αυτήν τη γη εννιά χρόνια.
Από ένα μέρος που όδευε στην ολοκληρωτική ερήμωση,
με τα κοπάδια φυτοφάγων,
το μετέτρεψες κυριολεκτικά
-σε αυτό. -Ναι.
Πώς στο καλό το καταφέρνεις αυτό;
Τα κόπρανα, τα ούρα κι οι οπλές των ζώων
κάνουν το χορτάρι να μεγαλώνει.
Αυτά τα ζωντανά δεν είναι ποτέ σ' ένα εκτάριο,
περίπου δέκα στρέμματα,
-για πάνω από τρεις μέρες. -Μάλιστα.
Και δεν γυρνάνε στο ίδιο σημείο
πριν από έξι ως εννιά μήνες.
Οπότε, κανένα φυτό δεν βόσκεται υπερβολικά.
Όποια μέρα του χρόνου κι αν έρθεις,
σε οποιοδήποτε σημείο, δεν θα δεις ζωντανά,
γιατί θα 'ναι σε λιγότερο από δέκα στρέμματα γης.
Αν δεν σε πάμε, δεν θα τα παρατηρήσεις.
Αντιμετωπίζοντας την κλιματική αλλαγή,
πολλοί δεν καταλαβαίνουν ότι αυτό…
βοηθάει στην αλλαγή.
Αυτό…
-δεσμεύει άνθρακα. -Ναι.
Παίρνει αυτό που θέλουμε απεγνωσμένα να φύγει απ' τον αέρα,
το κρατάει
και φτιάχνει οξυγόνο.
Ναι, αν έχουμε καλή νομή,
θα τραβάει τεράστιες ποσότητες άνθρακα στο χώμα.
Σχεδόν τα δύο τρίτα του κόσμου είναι βοσκότοποι και σαβάνες,
όπου η βροχόπτωση είναι πολύ χαμηλή
για να στηρίξει την ανάπτυξη της κομοστέγης.
Οπότε, το γρασίδι είναι αυτό που θα σταθεροποιήσει το χώμα.
Έτσι θα έπρεπε να είναι ο κόσμος.
Έτσι θα έπρεπε να 'ναι η Αφρική, η Νότια και Κεντρική Αμερική.
Έτσι θα έπρεπε να 'ναι το Τέξας.
Έτσι θα κερδίσουμε.
Μπορούμε να ξανακάνουμε τη Γη
τον κήπο της Εδέμ που ήταν κάποτε
με την αναγέννηση.
Με έξυπνη χρήση, τα φυτοφάγα μπορούν να μειώσουν τα επίπεδα άνθρακα
και να αντιστρέψουν την απερήμωση.
Μα δεν λειτουργεί μόνο στην Αφρική.
Λειτουργεί σε όλο τον κόσμο.
ΧΑΦ ΜΟΥΝ ΜΠΕΪ
ΖΗΣΤΕ ΤΗΝ ΚΑΛΙΦΟΡΝΙΑ
Μακρύ παντελόνι, γιατί θα κάνεις ιππασία.
Ναι.
Εντάξει.
Μεγάλωσα σε αγροτική περιοχή στη Ουάσιγκτον.
Με τεκνοθέτησε μέλος της φυλής Λακότα.
Ήμασταν κάθε μέρα έξω στη φύση.
Ανακάλυψα τις μόνιμες καλλιέργειες, κι αυτό με επηρέασε πολύ,
βλέποντας ότι μπορεί να υπάρξει μόνιμη γεωργία.
Μια γεωργία
που όχι μόνο θα έτρεφε τον πλανήτη,
αλλά και τους ανθρώπους, με τρόπο που θα αναγεννούσε
και δεν θα εξαντλούσε τους πόρους.
Οι ολιστικοί αγρότες σαν τους Μάρκεγκαρντ χρησιμοποιούν προσεκτικό σχεδιασμό,
ώστε οι αγελάδες να ρίχνουν τα επίπεδα άνθρακα και να αναγεννούν τη γη.
Αυτό είναι το πρόγραμμα βοσκής.
Εδώ βλέπουμε
πού και πότε θα πηγαίνουμε τα ζώα.
Γεια!
Για να δούμε.
Είναι 22 Ιουλίου,
άρα ήταν στο G1
και θα μετακινηθούν εδώ.
Όλα αυτά τα λιβάδια
σχετίζονται με έναν χάρτη που έχω εδώ.
Αυτά είναι όλα περιφραγμένα τμήματα όπου είναι τα βοοειδή.
Μου λέει πόσο μεγάλα είναι.
Μπορώ να καταγράψω παρατηρήσεις, είδη, τα πάντα από το χωράφι.
Διαχειριζόμαστε
πάνω από 32 τετραγωνικά χιλιόμετρα στην περιοχή,
οπότε κινούμαστε διαρκώς.
Δεν βαριέμαι ποτέ.
Λένε τις αγελάδες "κινητές δεξαμενές μικροβίων",
γιατί, με τα μικρόβια στο πρώτο στομάχι τους,
διαλύουν τις φυτικές ίνες.
Όταν κάνουν κακά,
έχουμε έναν αχνιστό λοφίσκο μικροβίων,
που κάνει πολύ καλό στο έδαφος.
Πάνε περίπου τρεις μήνες
απ' όταν ήταν σ' αυτό το κομμάτι τα ζώα.
Ακούσατε τον ήχο όταν το έβγαλα;
Ήταν τα ριζικά τριχίδια.
Υπάρχουν χιλιάδες μέτρα τέτοιων ριζικών τριχιδίων
που συνδέονται με όλα αυτά τα χορτάρια
κι όλα αυτά τα είδη
μέσω των ριζικών τριχιδίων και των μικροριζικών μυκήτων.
Τα βοοειδή θα έρθουν
και θα φάνε τις κορυφές.
Όταν τρώγονται τα χορτάρια,
πετιούνται οι ρίζες.
Από τι είναι φτιαγμένη αυτή η ρίζα;
Άνθρακα.
Ο άνθρακας από την ατμόσφαιρα, μέσω της φωτοσύνθεσης,
περνάει στο φυτό,
και μετά περνάει απ' το φυτό
στο ριζικό σύστημα,
απ' όπου μετατρέπεται σε χούμο…
όπου και ανήκει.
Ο τρόπος γεωργίας που χρησιμοποιούμε
δημιουργεί δισεκατομμύρια ζωές…
με τη μορφή μικροβίων χώματος, νηματόζωων,
πουλιών του αγρού.
Κι όλη αυτή η άγρια πανίδα ανθίζει σε ένα γεωργικό σύστημα,
έναντι ενός οργωμένου χωραφιού απογυμνωμένου από ζωή.
Στη μεγαλύτερη πλειοψηφία των οργωμένων χωραφιών καλλιεργείται…
ζωική τροφή.
Καλαμπόκι, σόγια και σανό.
Αυτές οι καλλιέργειες και οι μονάδες πάχυνσης
υπάρχουν μόνο επειδή επιχορηγούνται με χρήματα από φόρους.
Μιλούσα σε παραγωγούς καλαμποκιού και σόγιας απ' το Μιζούρι
τον χειμώνα.
Ένας είπε "Γιατί να καλλιεργήσω κάτι εκτός από καλαμπόκι και φασόλια,
ενώ έχω εγγυημένο κέρδος πριν καν πάω στο χωράφι;"
Το Αμερικανικό Υπουργείο Γεωργίας
χρησιμοποιεί το Commodity Credit Corporation
για να εγγυάται τιμές στους αγρότες για συγκεκριμένες καλλιέργειες.
Στο τρέχον σύστημα,
οι φορολογούμενοι επιχορηγούν αγρότες να καλλιεργούν
τις ζωοτροφές ζώων που ζουν σε πάρκα πάχυνσης
που εκπέμπουν αέρια θερμοκηπίου.
Το αποτέλεσμα;
Η γη μας γίνεται σκόνη και οι αγρότες φαλιρίζουν.
Και τους ρωτάω πόσα χρήματα θα έβγαζαν
αν δεν τους επιχορηγούσε η κυβέρνηση;
Και ξέρουν την απάντηση.
Δεν θα έβγαζαν χρήματα.
Παράτησα όλα τα προγράμματα.
Δεν θέλω άλλα επιδόματα.
Ακόμα και με γενετικά τροποποιημένους σπόρους, χημικούς ψεκασμούς και χορηγίες,
οι περισσότεροι αγρότες τα βγάζουν δύσκολα πέρα.
Αλλά στα 20 τ.χλμ.,
η φάρμα των Μπράουν έχει κέρδος πάνω από 100 δολ. ανά 4.000 τ.μ. ετησίως.
Αν φτιάξεις ένα ανθεκτικό οικοσύστημα, θα αντέξεις.
Δεν θα υπάρχει ρίσκο.
Καλλιεργώ καλαμπόκι και αρακά, αλλά όχι σόγια.
Ωραίο.
Αλλά έχω και σιτάρι, κριθάρι, βρώμη,
τριτικάλη, τριφύλλι, μοσχάρι, αρνί, χοιρινό,
μέλι, λαχανικά και τόσα προϊόντα,
που αδιαφορώ για την τιμή καλαμποκιού και φασολιού,
γιατί είναι ένα μικρό μέρος της επιχείρησης.
Υπάρχει ελαστικότητα μέσα στο οικοσύστημα.
Η περισσότερη γη που διαχειρίζονται οι αγρότες
ανήκει σε κάποιον άλλον.
Πιστεύουμε ότι οι γαιοκτήμονες,
μόλις καταλάβουν τα πλεονεκτήματα διαχείρισης για υγιές έδαφος,
θα ενθαρρύνουν τους αγρότες να την εφαρμόσουν.
Μόλις ένας αγρότης την εφαρμόσει
και δει τα οικονομικά οφέλη, δεν θα γυρίσει πίσω.
Υιοθετώντας την αναγεννητική γεωργία,
οι Αμερικανοί αγρότες μπορούν να αυξήσουν τα κέρδη
πάνω από 100 δις δολάρια τον χρόνο
και να καταργήσουν τις επιχορηγήσεις.
Έχουμε ένα σύνθημα.
Θέλουμε να οπισθογραφούμε τις επιταγές.
Είναι πολύ καλό σύνθημα. Αφήνει πολλά λεφτά στην τσέπη.
Το τρέχον ομοσπονδιακό γεωργικό πρόγραμμα
είναι ό,τι πιο καταστροφικό για την αναγεννητική γεωργία.
Για να στηρίξουν οι κυβερνήσεις τη στροφή στην αναγέννηση,
ίσως πρέπει ο κόσμος να κάνει την αρχή.
Και υπάρχουν πράγματα που μπορείτε να κάνετε
για να σώσετε τα εδάφη…
σήμερα.
Είναι κάτι που κάνουμε όλοι κάθε μέρα.
Απορρίμματα τροφών.
Ναι, πράγματι, το κάνουν όλοι.
ΤΟ ΣΑΝ ΦΡΑΝΣΙΣΚΟ ΣΑΣ ΧΑΙΡΕΤΑ
Βασικά, δεν το κάνουν όλοι.
ΗΛΙΟΛΟΥΣΤΗ ΚΑΛΙΦΟΡΝΙΑ
Υπάρχουν ήπειροι κι άλλες μεγάλες περιοχές
που έχουν τη διπλή αναποδιά
υψηλών θερμοκρασιών και ξηρασίας.
Αυτό σκοτώνει το χώμα. Σκοτώνει τη ζωή.
Μια λύση είναι η περισυλλογή των διατροφικών απορριμμάτων από πόλεις
όπως το Σαν Φρανσίσκο,
η μετατροπή τους σε οργανικό λίπασμα και η μεταφορά σε φάρμες.
Έτσι θα κατακρατείται νερό, γιατί το λίπασμα είναι φυσικός σπόγγος.
Η ατυχία, όμως, είναι
ότι τα περισσότερα σκουπίδια καίγονται ή πάνε σε χωματερές.
Χρειάζεται διαμόρφωση.
ΑΝΑΚΥΚΛΩΣΗ ΣΚΟΥΠΙΔΙΑ
Ήμουν δήμαρχος
όταν φέραμε την Παγκόσμια Μέρα Περιβάλλοντος στην πόλη.
Ήταν μια εβδομάδα γιορτής όπου καλούσαμε τον κόσμο να δράσει.
Μια απ' τις στρατηγικές
ήταν η μείωση αποβλήτων.
ΛΙΠΑΣΜΑΤΟΠΟΙΗΣΙΜΑ
Οι κάτοικοι του Σαν Φρανσίσκο παίρνουν πρόστιμο
αν δεν βάλουν κομπόστ στον πράσινο κάδο.
Ενθαρρύνουμε τον κόσμο
να μη χρησιμοποιεί τον μαύρο κάδο.
Αν είναι άδειος, δεν χρεώνουμε.
Όταν έχει πολλά, χρεώνουμε πολλά.
Πρέπει να χρησιμοποιούν τον πράσινο και τον μπλε,
ανακύκλωση και κομποστοποίηση.
Για να κουνηθεί το ποντίκι, κουνάς το τυρί.
Στο Σαν Φρανσίσκο,
συλλέγουμε 700 τόνους απορρίμματα από τροφές και φυτά τη μέρα.
ΕΓΚΑΤΑΣΤΑΣΕΙΣ ΚΟΜΠΟΣΤΟΠΟΙΗΣΗΣ ΣΑΝ ΦΡΑΝΣΙΣΚΟ
Είναι 5 το πρωί,
και φτιάχνουμε κομπόστ.
Αυτά είναι τα πιο σημαντικά σκουπίδια,
γιατί εδώ είναι τα θρεπτικά στοιχεία και ο άνθρακας.
Όταν φτάνει το κομπόστ,
από διατροφικά απορρίμματα από εστιατόρια και σπίτια,
το βάζουμε στο σύστημα διαλογής.
Πριν από 60 μέρες, αυτά ήταν τσόφλια, κόκαλα κοτόπουλου και φλούδες λαχανικών.
Και τώρα
είναι ένα ολοκληρωμένο κομπόστ.
Σκάβω, κι είναι αρκετά ζεστό.
Κομποστοποιείται ακόμα.
Συλλέγουμε τα απορρίμματα.
Τα βάζουμε στον πράσινο κάδο. Πάνε στη μονάδα κομποστοποίησης.
Γίνονται κομπόστ που πάει σε φάρμες.
Είναι μια απλή λύση.
Το Σαν Φρανσίσκο έγινε η πιο αειφόρος πόλη
των Ηνωμένων Πολιτειών μέσα σε λίγα χρόνια,
κι η οικονομία αναπτύχθηκε.
Κι αφού τα κατάφερε το Σαν Φρανσίσκο,
η επιτυχία μπορεί να αναπαραχθεί και σε άλλες πόλεις, πολιτείες
και χώρες στον κόσμο.
ΧΟΛΙΓΟΥΝΤ
Η ΗΛΙΟΛΟΥΣΤΗ ΚΑΛΙΦΟΡΝΙΑ
Το κομπόστ είναι η φυσική αποσύνθεση οργανικής ύλης στη φύση.
Στο δάσος, είναι μύκητες και βακτήρια απ' τα πεσμένα φύλλα
που χτίζουν το χώμα στις ρίζες.
Είναι συλλογική υπόθεση.
Απ' τα μικρόβια που διαλύουν τη στοίβα,
ως την κοινότητα του Λος Άντζελες
που κυριολεκτικά ξεσκαρτάρει
συνεισφέροντας στη στοίβα.
Η ΠΟΛΗ ΤΗΣ ΑΥΤΟΚΙΝΗΤΟΒΙΟΜΗΧΑΝΙΑΣ ΝΤΙΤΡΟΪΤ
Μαζεύω διατροφικά απορρίμματα και κοπριά.
Κοπριά. Ξέρετε γιατί;
Για να μην πάνε στις χωματερές, μα να γίνουν καλό, πλούσιο χώμα.
Γι' αυτό.
Πώς τροποποιούμε τα απόβλητα;
Δεν είναι απόβλητα.
Με λένε Πάσιον Μάρεϊ.
Ήταν η μοίρα μου να παθιαστώ με το περιβάλλον.
ΤΟ ΠΟΡΤ-Ο-ΠΡΕΝΣ ΣΑΣ ΧΑΙΡΕΤΑ
Όταν πήγαμε στην Αϊτή για τον πιλότο λιπασματοποίησης,
όλοι πίστευαν ότι είμαι τρελή.
Κι ίσως να είμαι.
-Είμαι ο Στίβεν. -Είσαι ο…
-Ο ****άνθρωπος. -Κι εγώ.
Ναι! Τέλεια.
-Είμαστε οι ****άνθρωποι. -Ναι.
Στην Αϊτή,
όταν συνέβη ο καταστροφικός σεισμός,
θέλαμε όλοι να συνεισφέρουμε.
Η Πατρίσια βρίσκει λύσεις.
Με το που έφτασε, κατάλαβε ότι υπάρχει πρόβλημα αποχέτευσης.
Το νερό κάτω απ' το χώμα μολυνόταν.
Δυόμισι δισεκατομμύρια άνθρωποι δεν έχουν σύστημα αποχέτευσης,
κι είναι πιθανό να προσληφθούν από ασθένειες.
ΚΑΡΑΜΟΤΖΑ
Εκπαιδεύουμε ανθρώπους ανά τον κόσμο να έχουν τουαλέτες κομποστοποίησης,
ώστε να συλλέγουν και να επεξεργάζονται τα απόβλητά τους.
Η πιο σημαντική αλλαγή που παρατηρήσαμε ήταν η μυρωδιά.
Ήσουν συνεχώς κοντά σε ένα αποχωρητήριο.
Είμαστε μπροστά στη σωρό.
Σας μυρίζει κάτι άσχημα;
Όχι.
Μέρος της δύναμης του συστήματος είναι η ευκολία εκμάθησής του.
Δεν χρειάζεται να παραγγείλεις ανταλλακτικά.
Παντού μπορούν να το μάθουν.
Εδώ είναι το επιπλέον δοχείο.
Εδώ είναι το πριονίδι.
Αυτό που μ' αρέσει στη θερμοφιλική κομποστοποίηση
είναι ότι βοηθάει στην αντιμετώπιση πολλών κλιματικών προβλημάτων.
Βοηθάει στην προστασία υδάτινων πόρων.
Αφαιρείς παθογόνους οργανισμούς
και καταλήγεις με κομπόστ.
Κι όταν τελειώσει, θα είναι…
όμορφο χώμα.
Μετά διορθώνεις το χώμα για μεγαλύτερες καλλιέργειες.
Το μόνο πρόβλημα είναι ότι ο κόσμος κολλά στο ότι είναι ανθρώπινα περιττώματα.
Έχουμε φοβία με τις ακαθαρσίες.
Μα οι περισσότεροι δεν ξέρουν ότι σε όλη την Αμερική
αν αγοράσεις μείγμα για γλάστρες, περιέχει βιοϋλικά
που προέρχονται από οικιακά λύματα.
Τρώμε φαγητό. Το κάνουμε περιττώματα.
Μπορούμε να τα επεξεργαστούμε και να φτιάξουμε καλό χώμα για τα φυτά.
Κι αυτός ο κύκλος είναι αέναος.
Πρέπει να εκμεταλλευτούμε τα κακά.
Πολύ ωραία τουαλέτα,
και θα ήθελα να τη χρησιμοποιήσω. Με συγχωρείτε.
Το κομπόστ είναι μόνο μία απ' τις λύσεις διοχέτευσης άνθρακα στο χώμα.
Όσο επιλέγουμε αναγεννητικά τρόφιμα, τόσο θα τα καλλιεργούν οι αγρότες.
Είμαστε σε μια κρίσιμη καμπή της ιστορίας.
Ίσως υπάρχει τρόπος
να τρώμε τρόφιμα που θεραπεύουν τον πλανήτη.
Αυτός ο τρόπος είναι η αναγεννητική διατροφή.
Είμαι βίγκαν εδώ και 20 χρόνια.
Θα αποδείξω με τον τρόπο μου ότι μπορείς να ζεις
υγιεινά και δυναμικά
με χορτοφαγική διατροφή.
Αν τρως κρέας, μπορείς να επιλέγεις φάρμες υψηλού επιπέδου.
Αν τρώμε κρέας,
πρέπει να προέρχεται από ζώα που ήταν σε βοσκότοπους,
βοσκούσαν γρασίδι και θανατώθηκαν χωρίς να υποφέρουν.
Είναι η πιο σημαντική επιλογή όλων για το μέλλον του πλανήτη.
Τι τρώμε;
Τι γεωργικά συστήματα στηρίζουμε;
Αναγεννούμε τη Γη ή την εκφυλίζουμε;
Εδώ έχουμε δύο κινητά κοτέτσια.
Τρεις μέρες αφότου βοσκήσουν τα βοοειδή σε μία περιοχή,
φέρνουμε τις κότες. Κανονική ελεύθερη βοσκή.
Μπορούν να πάνε στην Καλιφόρνια αν θέλουν.
Πήγαμε στο μπακάλικο
και πήραμε δώδεκα αυγά από ελεύθερες κότες
που εκτράφηκαν χωρίς να υποφέρουν.
Θα σπάσουμε ένα.
Εδώ έχουμε ένα αυγό απ' τις δικές μας κότες.
Το δικό μας, δεξιά, είναι πιο σκούρο.
Δείτε τώρα.
Βλέπετε πώς διαλύεται εύκολα;
Είναι μελάτο.
Δείτε αυτό τώρα.
Το χτυπάω αρκετές φορές προτού σπάσει.
Δείτε το χρώμα του κρόκου και προσέξτε τη διαφορά.
Οι δικές μας είναι στα λιβάδια και τρώνε ό,τι ζωοτροφή βρουν.
Αυτές, αν και δεν είναι σε κοτέτσι, είναι σίγουρα περιορισμένες
και τρώνε κυρίως σιτηρά.
Τα δικά μας αυγά θα έχουν περισσότερα θρεπτικά συστατικά.
Εδώ φαίνονται πραγματικά
τα θρεπτικά συστατικά και η περιπλοκότητα της αναγεννητικής γεωργίας.
Είναι σημαντικό να κάνουμε αναγεννητική διατροφή,
αλλά και να συνεργαζόμαστε με όσους καλλιεργούν τις τροφές μας.
Σήμερα, υπολογίζουμε
ότι λιγότερο απ' το 5% των φαρμών φροντίζουν την υγεία του χώματος.
Το Nature Conservancy συνεργάστηκε με τον Σύνδεσμο Καλλιεργητών Καλαμποκιού
για τη δημιουργία του Soil Health Partnership.
Στόχος μας είναι οι φάρμες που καλλιεργούνται
με τρόπους που ευνοούν το έδαφος να φτάσουν στο 50% ως το 2025.
Η ιδέα της Ακαδημίας Υγείας του Εδάφους ξεκίνησε πριν από πέντε χρόνια
όταν πρωτοήρθε ο Ρέι στο ράντσο μου και γνωριστήκαμε.
Τότε δεν ξέραμε
ότι το σχέδιο θα έφτανε
στην προώθηση της αναγέννησης.
Επιτέλους καρποφόρησε.
-Ρέι Αρτσουλέτα. -Τζέσι.
Γεια σου, Τζέσι. Χάρηκα.
Να συστηθώ. Λέγομαι Ρέι Αρτσουλέτα.
Είμαι 32 χρόνια δημόσιος υπάλληλος…
Στόχος μας ήταν η υγεία του εδάφους, η διδασκαλία οικολογικών αρχών.
Θέλαμε να καθοδηγήσουμε,
να εμπνεύσουμε κόσμο να καταλάβει ότι είναι μέρος του πλανήτη
κι ότι πρέπει να έχει καλύτερη σχέση μ' αυτόν.
Παλιά, τα περιοδικά για αγρότες
δεν είχαν ούτε ένα άρθρο για την υγεία του εδάφους.
Τώρα δεν υπάρχει κανένα
χωρίς ένα άρθρο για την υγεία του εδάφους.
Αυτό μου δίνει ελπίδα.
Μπορούμε να βελτιώσουμε το χώμα πολύ πιο γρήγορα απ' ό,τι νομίζαμε.
Ενίοτε, όταν κάνω παρουσιάσεις,
υπάρχουν κάποιοι που λένε "Αποκλείεται, δεν θα πετύχει εδώ".
Τους προκαλώ, λοιπόν.
"Στοιχηματίζω το ράντσο μου
ότι θα πετύχει στο δικό σας".
Γιατί οι αρχές για υγιές έδαφος είναι
ελάχιστη χρήση μηχανών, ποικιλία,
προστασία στο έδαφος, ζωντανές ρίζες, ενσωμάτωση ζώων…
Είναι οικουμενικές αρχές.
Δεν υπάρχει αμφιβολία,
μα καμία αμφιβολία,
ότι αυτές οι αρχές λειτουργούν οπουδήποτε στον κόσμο.
Αν κοιτάξετε εδώ, τη γη του γείτονα,
είναι άγονη λόγω χημικών.
Δεν έχει αναπτυχθεί τίποτα για πάνω από έναν χρόνο,
εκτός απ' τα λίγα χορτάρια που αντιστέκονται στο Roundup.
Είναι μια οικολογική έρημος.
Κι έπειτα κοιτάς τα δικά μας.
Υπάρχει ποικιλία διάφορων φυτών.
Υπάρχουν έντομα.
Υπάρχει άγρια πανίδα, καθώς και τα ζώα που βοσκούν.
Παίρνουμε ηλιακό φως απ' την άνοιξη ως το φθινόπωρο,
μετατρέποντάς το σε υγρό άνθρακα, που θα τροφοδοτήσει το σύστημά μας.
Εκεί υπάρχει χώμα.
Εδώ υπάρχει σκόνη.
Από πού θέλετε την τροφή σας;
Με ποιο μοντέλο θέλετε να παράγεται η τροφή σας;
Η απάντηση μου φαίνεται απλή.
Σε όλο τον πλανήτη μας,
οι άνθρωποι χρησιμοποιούν τις πρακτικές αναγέννησης για να θεραπεύσουν τη γη
και να ισορροπήσουν το κλίμα.
Κάποια απ' αυτά τα έργα είναι μεγάλα.
Ξέρουμε ότι πάνω απ' το 25% της επιφάνειας της Γης
εκφυλίζεται ιστορικά απ' τον άνθρωπο.
Κοιτώντας τα λίκνα του πολιτισμού,
την Ελλάδα και τη Ρώμη,
βλέπουμε ότι πολλά απ' αυτά τα μέρη έγιναν έρημοι.
Άμμος χτυπάει τα ερείπια των άλλοτε σπουδαίων πολιτισμών.
Το Οροπέδιο Loess, το λίκνο του κινεζικού πολιτισμού,
ήταν εκεί από όπου ξεκίνησε η σταθερή γεωργία.
Όταν μου ζητήθηκε να γυρίσω εκεί τη βασική μελέτη,
βρέθηκα μόνος σε μια βουνοκορφή
και, κοιτώντας 360 μοίρες γύρω, δεν υπήρχε πουθενά βλάστηση.
Ουσιαστική οικολογική καταστροφή.
Είναι το πιο διαβρωμένο μέρος στη Γη,
γεμάτο πάμφτωχους ανθρώπους.
Ένιωσα ότι έπρεπε να αφιερώσω τη ζωή μου στην αντιμετώπιση του προβλήματος.
Τότε ήταν δύσκολο να φανταστεί κανείς
ότι μπορούσε να διορθωθεί.
Οπότε, απ' το 1994 ως το 2009, επί 14 χρόνια,
μια περιοχή 35.000 τ.χλμ, στο μέγεθος του Βελγίου…
Είχαν κορυφαίους Κινέζους επιστήμονες.
Τους στήριζαν επιστήμονες απ' όλο τον κόσμο.
Έφτιαξαν συστήματα χαρτογράφησης με δορυφόρους,
ώστε κάθε λεκάνη απορροής να έχει στίγμα.
Τα αποτελέσματα ήταν…
εντυπωσιακά.
ΑΠΟΚΑΤΑΣΤΑΣΗ 36.260 Τ.ΧΛΜ.
Εκατοντάδες εκατομμύρια άνθρωποι βγήκαν απ' τη φτώχεια.
Γνωρίσαμε αναλφάβητους,
τα παιδιά των οποίων πάνε πλέον στα καλύτερα πανεπιστήμια.
Άνθρωποι εμφανίστηκαν στον παράδεισο.
Αν αποκαταστήσουμε όλα τα κατεστραμμένα εδάφη,
θα επιστρέψουμε στον παράδεισο.
Αν αρχίσουμε να φτιάχνουμε μια οικονομία αποκατάστασης,
οικονομία αναγέννησης,
αυτός είναι ο δρόμος.
Βλέποντας να επιστρέφει ένα ρυάκι για να επαναφέρει γόνιμα εδάφη,
βλέποντας τη βιοποικιλότητα σε μέρη όπου ήταν κατεστραμμένα,
μπορούν όλοι να βρουν τεράστια ικανοποίηση.
Ας αποκαταστήσουμε κάθε μέρα ένα μικρό κομμάτι του παραδείσου.
Δεν είναι τόσο δύσκολο.
Αν δεν μας τραβούν την προσοχή τα λαμπερά αντικείμενα
και σκεφτούμε τι έχει πραγματικά σημασία.
Να δούμε να επιστρέφει η βιοποικιλότητα σ' ένα μέρος που ήταν κατεστραμμένο.
Εκεί μπορούμε όλοι να βρούμε ικανοποίηση
και το νόημα της ζωή μας.
Είμαστε όλοι μαζί σ' αυτό.
Κάθε μας πράξη έχει αντίκτυπο.
σαν κυματισμός σε λίμνη.
Οπότε, τι απόφαση θα πάρεις
που θα επηρεάσει θετικά αυτόν τον υπέροχο πλανήτη,
ώστε τα δισέγγονά μας, επτά γενιές μπροστά,
να μπορούν να αγκαλιάσουν μια παλιά σεκόγια,
να κολυμπήσουν σε καθαρά νερά
και να μπορούν να ανοίξουν στόμα τους και να πιουν νερό ενώ κολυμπάνε;
Και τι μπορούμε να κάνουμε σήμερα
ώστε τα παιδιά μας να ευδοκιμήσουν
μες στην αφθονία που δημιουργήσαμε με τις αποφάσεις μας;
Θα οδηγήσω εκατό χιλιόμετρα, χίλια χιλιόμετρα, αν χρειαστεί,
για να σώσω μια φάρμα, να ανοίξω μια καρδιά κι ένα μυαλό.
Αρκεί να αλλάξεις ένα μυαλό.
Δεν ξέρεις, μπορεί να επηρεάσει κι άλλο ένα.
Αυτό συνέβη σ' εμάς. Άλλαξε τις καρδιές μας
και τις ζωές μας.
Δεν έχει να κάνει με θρησκεία και πολιτική.
Έχει να κάνει με αγάπη.
Κι αν αγαπάς κάτι ή κάποιον,
θες να το καταλάβεις, να το φροντίσεις, να το προστατέψεις
και να το κρατήσεις ασφαλές.
Γι' αυτό είμαστε όλοι εδώ.
Ακόμα και τους μικροριζικούς μύκητες και τα σκουλήκια
και τα βακτήρια.
Αν τα φροντίσουμε, θα μας φροντίσουν.
Απ' τα μικρότερα μικρόβια
ως τα μεγαλύτερα όντα,
ο γαλάζιος πλανήτης μας σφύζει από ζωή.
Επί εκατομμύρια χρόνια, θεραπεύεται μόνος και διατηρεί την ισορροπία του.
Σήμερα, όμως,
το είδος μας αντιμετωπίζει τη μεγαλύτερη πρόκληση.
Η αποστολή μας είναι απλή.
Πρέπει να αξιοποιήσουμε την αναγεννητική δύναμη της ίδιας της Γης.
Θα κάνουμε μια συμφωνία.
Εγώ δεν παραιτηθώ,
ούτε κι εσείς.
ΚΑΛΥΨΤΕ ΤΗ ΓΗ ΜΕ ΦΥΤΑ
ΤΟ ΧΩΜΑ ΘΑ ΜΑΣ ΣΩΣΕΙ
ΣΕΒΑΣΜΟΣ ΣΤΗ ΜΗΤΕΡΑ ΓΗ
ΑΝΑΓΕΝΝΗΤΙΚΕΣ ΤΡΟΦΕΣ
Η ΛΥΣΗ ΕΙΝΑΙ ΤΟ ΧΩΜΑ!
ΣΚΟΥΛΗΚΙΑ - ΦΙΛΟΙ ΜΑΣ
ΦΥΤΕΨΤΕ ΔΕΝΤΡΑ
ΜΕΙΩΣΤΕ ΤΑ ΑΠΟΒΛΗΤΑ
ΦΤΙΑΞΤΕ ΚΗΠΟΥΣ
ΕΙΜΑΙ ΜΑΖΙ ΤΗΣ
ΨΗΦΙΣΤΕ ΧΩΜΑ
ΒΙΟΠΟΙΚΙΛΟΤΗΤΑ
ΜΕΙΩΣΤΕ ΤΑ ΑΠΟΒΛΗΤΑ ΤΡΟΦΙΜΩΝ ΚΟΜΠΟΣΤ
ΤΟ ΧΩΜΑ ΘΑ ΜΑΣ ΣΩΣΕΙ
ΜΑΖΙ ΘΑ ΑΠΟΚΑΤΑΣΤΗΣΟΥΜΕ ΤΗ ΓΗ
ΜΠΕΙΤΕ ΣΤΟ ΠΑΓΚΟΣΜΙΟ ΚΙΝΗΜΑ
ΓΙΑ ΝΑ ΘΕΡΑΠΕΥΣΟΥΜΕ ΤΟ ΧΩΜΑ, ΤΗΝ ΥΓΕΙΑ ΚΑΙ ΤΟ ΚΛΙΜΑ ΜΑΣ
ΒΡΕΙΤΕ ΤΟΝ ΔΡΟΜΟ ΣΑΣ ΣΤΟ KISSTHEGROUNDMOVIE.COM
Τι είναι το διοξείδιο του άνθρακα;
Είναι…
Προέρχεται…
Δύσκολη ερώτηση. Δεν την περίμενα.
Μάλλον είναι άνθρακας και δύο άτομα… δύο μόρια…
από κάτι.
Κάτι κακό;
Δηλητήριο που αναπνέουμε και θα μας σκοτώσει.
Τι κάνεις στην καθημερινότητά σου
για να βοηθήσεις στην κλιματική αλλαγή;
Κάνω ό,τι μπορώ. Μεταλλικό καλαμάκι.
-Χάρτινα καλαμάκια. -Όχι πλαστικά.
Χάρτινα καλαμάκια.
Ανακυκλωμένα καλαμάκια.
Όποτε έρχομαι εδώ, νιώθω κινητοποιημένη.
Αν η ανακύκλωση και τα χάρτινα καλαμάκια είναι η μόνη μας ελπίδα,
έχουμε μεγάλο πρόβλημα.
Μπορούμε να αντιστρέψουμε την κλιματική αλλαγή βελτιώνοντας τα πράγματα,
όχι απλώς διορθώνοντας τα λάθη.
Το φαντάζεστε;
Δεν εκφυλίζουμε πια, αναγεννούμε.
Ακούγεται τέλειο.
Θέλω αναγέννηση.
Υποτιτλισμός: Νότα Μουζάκη